### | | | | --- | --- | | | | | --- | | **Teknik- og Miljøudvalget** 8. august 2019 Sagsnr. 710-2019-18229 Dok.nr. 710-2019-101971 Sagsbehandler DPLVSO | | 49.                 Projektforslag fra [adresse] for etablering af absorptionsvarmepumpe - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

I denne sag skal Teknik- og Miljøudvalget tage stilling til
et projektforslag fra [adresse]. Med forslaget vil [adresse]
hæve virkningsgraden på deres eksisterende fliskedel ved at etablere en ny
absorptionsvarme-pumpe.

Størstedelen af varmeproduktionen hos [adresse] sker
ved forbrænding af industri- og husholdningsaffald suppleret med afbrænding af
træflis i varmeværkets biomasseanlæg. Derudover anvendes naturgas og olie til
spids- og reservelastproduktion.

Med etablering af varmepumpen vil [adresse] kunne
opnå en øget effektivitet på det eksisterende anlæg og dermed et mindre forbrug
af brændsler til produktion af den samme mængde varme.

**VURDERING**

På baggrund af oplysningerne i projektforslaget vurderer
Teknik og Kultur, at projektet både er samfundsøkonomisk og miljømæssigt
fordelagtigt.

Projektet medfører en samlet
anlægsinvestering for [adresse] på 4,5 mio. kr. De selskabsøkonomiske
beregninger viser, at projektet vil medføre en årlig besparelse på
brændselsindkøb på ca. 780.000 kr.

Gennemførelsen af projektet vil
medføre en samfundsøkonomisk fordel på 5,9 mio. kr., set over 20 år.

Hvis projektet gennemføres, vil
den samlede CO2-udledning fra [adresse] blive reduceret med
i alt 291 tons CO2, set over 20 år, svarende til en reduktion på godt
9 %.

Projektet vil ikke påvirke
varmepriserne negativt og dermed heller ikke brugerøkonomien.

Miljøstyrelsen har vurderet, at
projektet kan indeholdes i [adresse] gældende miljøgodkendelse. Hammel
Fjernvarme er dog selv ansvarlig for at indhente eventuelle øvrige fornødne
tilladelser til brug for realiseringen af projektet.

**ØKONOMI**

[adresse] forventer at søge Favrskov Kommune om
kommunegaranti for optagelse af lån i Kommunekredit på 4,5 mio. kr., hvoraf der
skal betales stiftelsesprovision til kommunen. Der vil blive fremsendt særskilt
ansøgning om kommunegaranti til behandling i Byrådet. Det kommunegaranterede
lån er dog ikke en betingelse for, at projektet kan gennemføres.

**INDDRAGELSE**

Projektforslaget har været sendt i høring ved HMN Naturgas,
der har meddelt, at de ikke har bemærkninger til projektforslaget.

[adresse] fusionerede i 2014 med varmeværkerne i
bl.a. Gjern og Fårvang. Projektforslaget har derfor også været sendt i høring
ved Silkeborg Kommune, der har meddelt, at de ikke har bemærkninger til
projektforslaget.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for etablering af absorptionsvarmepumpe i Hammel” godkendes

**BESLUTNING**

**Bilag**

|  |  |
| --- | --- |
| Projektforslag for etablering af absorptionsvarmepumpe i Hammel | 710-2019-111876 |